Bi wesîleya serrgêra Komployê Mîyanneteweyî yê vera Rayberê Şarê Kurdî Abdullah Ocalanî bajarê Lavrioyî yê Yunanistanî de rayraşîyayîşêk ame organîzekerdene.
Rayraşîyayîşo ke bi tewrbîyayîşê seyan kesan verê Kampa Lavrioyî de ame destpêkerdene de posterê Ocalanî û beyraqê PKK û KCKyî ameyî kiriştene û bi sloganan komlo ame şermezarkerdene. Çalakwanan derheqê komployî de vilawekî vila kerdî û şarê Lavrioyî zî bi çapikan paştî daye. Badê rayraşîyayîşî merydanê bajarê de mîtîng ame kerdene.
Serhad Erzuromo ke bi anmeyê TCŞyî tîya qisey kerd ard ziwan ke bi komplo îradeyê xoverdayîşî yê şaranê bindestan hedef ame girewtene. Serhad Erzuromî bale ante ser ke bi xoverdayîşê Îmraliyî komplo pûç ame vetene û vat çarçawe hemleya KCKyî de do ciwanî têkoşînî pîlêr bikerê.
